b'\n_START_ARTICLE_\nKompilaator\n_START_SECTION_\nKompileeritavad ja interpreteeritavad keeled\n_START_PARAGRAPH_\nAlternatiivne meetod programmi k\xc3\xa4ivitamiseks ilma kompileerimata on programmikoodi k\xc3\xa4ivitamine interpretaatoriga._NEWLINE_K\xc3\xb5rgemaid programmeerimiskeeli jaotatakse sageli kompileeritavateks ja interpreteeritavateks keelteks. Teoreetiliselt v\xc3\xb5ib kompilaatori ja interpretaatori luua iga keele jaoks ning praktikas on paljude keelte jaoks olemas m\xc3\xb5lemad. Selline kategoriseerimine viitab harilikult programmeerimiskeele levinuimatele implementatsioonidele. N\xc3\xa4iteks viidatakse harilikult BASICule kui interpreteeritavale ja C-le kui kompileeritavale keelele, kuigi leidub ka BASICu kompilaatoreid ja C interpretaatoreid.'